Estetica lui Immanuel Kant Respectind topica celorlalte "critici" (a ratiunii pure, in raport cu capacitatea noastra de a cunoastere, si a ratiunii practice, in raport cu conditia noastra morala), Kant pune in discutie doua specii de judecati estetice (sau de gust): frumosul si sublimul, evaluate in raport cu patru momente ale judecatii estetice (calitativ, cantitativ, relational si modal). Astfel, din punctul de vedere al calitatii, judecata (estetica) de gust e definita ca satisfactie sau desfatare dezinteresata care ar decurge din raportarea reprezentarii lucrurilor la noi. Judecata estetica se deosebeste de judecata practica pentru ca, fiind empirica (provenind din experienta), exprima un interes prin calificativul "agreabil", iar fiind pura (inainte de orice experienta), provoaca un interes pentru realizarea acordului cu realitatea sensibila. Placutul si binele sunt legate de un interes cita vreme presupun realitatea unor obiecte. Frumosul, in schimb, nu este placut pentru ca presupune o judecata si nu este bine pentru ca nu presupune un imperativ moral, ci este un joc liber. Prima definitie a frumosului se realizeaza in raport cu gustul care e considerat a fi facultatea de a judeca un obiect (sau un mod de reprezentare) cu ajutorul satisfactiei sau neplacerii intr-un fel cu totul dezinteresat. Din punct de vedere al cantitatii, datorita faptului ca judecata estetica nu determina un obiect, ci exprima relatia dintre subiect si obiect, uzind de predicate relationale, satisfactia estetica este universala nu se intemeiaza logic sau intelectual pe concept, ci pe sentiment, asadar fiind subiectiva. Prin urmare, a doua definitie a frumosului ar fi aceea ca este frumos ceea ce place universal, fara concept. Conditia de posibilitate a universalitatii este capacitatea de comunicare la orice fiinta care judeca. Acest sentiment universal comunicabil nu apare drept o cunostinta deoarece in frumos raportul dintre imaginatie si intelect se acorda, armonios si liber, in joc. Acest acord defineste un simt comun propriu esteticii: gustul, care completeaza simtul comun logic si simtul comun moral. Din punctul de vedere al relatiei (scopurilor), frumusetea este forma finalitatii unui obiect pentru ca este perceputa fara reprezentarea unui scop. Astfel, cea de-a treia definitie a frumosului ar fi aceea ca frumosul este finalitatea fara scop sau intentie, presupunind o potrivire intre forma unui lucru si jocul armonios al facultatilor noastre. Aceasta frumusete libera (sau naturala), pe care o intilnim in penajul pasarilor exotice ori in formele unor crustacee marine, nu presupune un concept. in schimb, frumusetea aderenta, pe care o intilnim, de pilda, la un cal a carui constitutie anatomica e adaptata perfect la modul de locomotie, presupune un concept logic despre tipul sau destinatia obiectului. Din punctul de vedere la modalitatii (satisfactiei produsa de obiect), este frumos ceea ce este recunoscut fara concept, ca obiect al unei satisfactii necesare. Kant sustine ca exista o solidaritate intre necesitatea judecatii de gust si universalitatea ei. Necesitatea judecatii de gust nu ar fi nici teoretic obiectiva (inteleasa drept cunostinta), nici practic obiectiva (inteleasa ca morala), ci ar fi subiectiva, respectiv un principiu constitutriv regulator determinat de simtul comun (sensus communis). Astfel se poate spune ca in vreme ce Kant privilegiaza autonomia judecatii estetice fondata pe un sentiment intim, Hume privilegiaza caracterul consensual normativ fondat pe cultura intelectului. in ceea ce priveste consideratiile lui Kant asupra sublimului, obiectele sublime ar cadea sub incidenta moralei. Daca in frumos forma obiectului este marginita (finita), in sublim forma este nemarginita (infinita), fiind considerata marimea absoluta. Dind drept exemple ale sublimului piramidele, Catedrala Sf. Petru din Roma si sistemele Caii Lactee, Kant sustine ca atunci cind avem de-a face cu marimea de intindere ne confruntam cu sublimul matematic al imensitatii, care se raporteaza la facultatea de cunoastere, iar atunci cind avem de-a face cu marimea de forta ne confruntam cu sublimul dinamic al puterii, care se raporteaza la facultatea de a dori. Daca masura stiintifica (logica) se executa prin comparare cu alta marime aleasa ca unitate de masura, judecata fiind relativa, determinata, masura estetica se intocmeste prin raportare la capacitatea imaginatiei (de a cuprinde o totalitate intr-o imagine), judecata fiind reflectanta. Facultatea de judecare determinativa are functia de subordonare a particularului fata de un universal, iar facultatea de judecare reflexiva are functia de a cauta universalul pornind de la particular. Kant adauga ca este sublim ceea ce depaseste facultatea subiectiva de a avea o imagine. Descriind procesul prin care se realizeaza sublimul, Kant vorbeste despre doua stadii de realizare a acestuia. in primul stadiu ratiunea prezinta obiectul ca totalitate absoluta, imaginatia incercind sa-l infatiseze sensibil si rezultind, astfel, o disproportie, o tensiune interioara intre exigenta ratiunii si puterea imaginatiei care produce un sentiment de neplacere. in fata sublimului avem sentimentul micimii ca fiinte sensibile, fiind considerat in acest stadiu mai curind ca o durere decit ca o placere. in cel de-al doilea stadiu, sentimentul micimii sensibile provoaca facultatea superioara a ratiunii, care domina imensitatea si forta lucrurilor exterioare, trecind de la sentimentele de coborire si neplacere la sentimentele de inaltare si placere, prin reculul de la impresia de maretie naturala la demnitatea si vocatia morala a omului. Astfel disonanta sfirseste intr-o armonie. Observind acest lucru, Kant sustine ca adevaratul sublim nu se afla in obiect, ci in spiritul celui care judeca, rezidind in constiinta superioritatii ratiunii asupra naturii sensibile, a destinului moral si a libertatii asupra necesitatii naturale. Kant observa ca sublimul dinamic este mai puternic decit sublimul matematic si, de asemenea, ca sentimentul sublimului leaga intim esteticul de moralitate. Pentru Kant, fundamentul placerii estetice este universal in raport cu facultatea de a judecata care e conceputa ca un joc liber al armoniei intre imaginatie si intelect. in aceste conditii, gustarea frumosului se realizeaza prin intermediul "simtului comun", iar producerea frumosului necesita geniul. Arta frumoasa, realizata in vederea atingerii idealului, este diferita de arta mecanica, realizata in scop util si de arta de agrement, realizata in scopul placerii. Kant clasifica artele fundindu-le pe idealul artistic, respectiv pe modalitatile de expresie umana: cuvintul, caruia ii corespunde articulatia vorbirii, gestul, caruia ii corespunde gesticulatia si sunetul, caruia ii corespunde modulatia. Acestora le corespund arta cuvintului, respectiv elocinta si poezia, arta plastica, respectiv plastica propriu-zisa, pictura si arta gradinii, si arta jocului de senzatii, respectiv arta pura a culorilor si muzica. Plastica ar avea ca obiect nemijlocit corpul uman, iar ca obiect mediat corpurile legate de viasa omului, intruchipate in arhitectura. Pictura este caracterizata prin desen (zugravind natura), iar arta gradinilor este considerata orinduirea productiilor naturii. Pentru a judeca obiectele frumoase e nevoie de gust (dispositio), iar pentru a le produce trebuie geniu (inventio), considerat a fi natura care lucreaza sub forma ratiunii in om, talentul de a produce obiecte pentru care nu e data dinainte o lege, caracterizat de originalitate si lipsa de efort si prescriind artei norme si reguli. Opera de arta ar rezulta, astfel, dintr-o combinatie intre gust (responsabil de forma) si geniu (responsabil de continut). Gustul poate fi vazut ca un fel de mediu intre genii. in privinta dialecticii gustului, Kant sustine ca desi se afirma ca "nu se discuta despre gusturi" si "fiecare are gustul lui", cu toate acestea se constata ca gustul este individual si universal in acelasi timp, ca nu se fundeaza si se fundeaza pe concepte si ca este subiectiv si obiectiv. De aici rezulta antinomia gustului a carei teza ar fi aceea ca "judecata de gust nu se fundeaza pe concepte, altminteri gusturile s-ar putea discuta, iar adevarul judecatilor s-ar decide prin demonstratie argumentativa", iar antiteza ar fi aceea ca "judecata de gust se fundeaza pe concepte, altminteri, cu toate variatiile ei, nici macar n-ar fi supusa discutiei". Ambele pozitii sunt indreptatite daca tinem cont de dublul inteles al conceptului. Teza ar fi atunci: "judecata de gust nu se fundeaza pe concepte determinate, ci pe sentiment, deoarece altfel frumosul ar fi o cunostinta", iar antiteza ar fi "sentimentul decurge din libera armonie a facultatilor, fiind universal comunicabil". Conceptul ajunge sa fie intrebuintat in mod nedeterminat, asa cum se intilneste in domeniul ratiunii. Critica gustului ne conduce dincolo de sensibil, frumosul fiind desemnat simbolul moralitatii si al inteligibilului. 